
Den e publicacion ‘STATE OF THE ECONOMY 2023’ 
BANCO CENTRAL DI ARUBA TA DUNA 
CONCLUSIONNAN SUMAMENTE POSITIVO PA ARUBA 


Aruba ta den desaroyo! 


Gabinete Wever-Croes, desde inicio di su gobernacion na aña 
2017, a bin ta hibando un maneho financiero responsabel pa 
asina sanea e situacion financiero cu Gobierno a hereda di e 
gobierno anterior. Sinembargo, e crisis mundial di e pandemia 
na afia 2020, a ocaciona mas dafio financiero na nos pais. 
Gobierno aki no a para man cruza y cu detrminacion a traha 
pa trece bek finansas di Aruba riba e rumbo di progreso. Y 
awo Aruba ta mirando resultado di e bon maneho financiero 
di Gabinete Wever-Croes. Y tambe, esaki a wordo comproba 
pa varios instituto financiero internacional y recien tambe pa 
Banco Central di Aruba. Aruba a ricibi bon noticia tras di otro 
riba su maneho financiero. Aruba ta den desaroyo. 


Recientemente, sefior Paul Hilbers, Director di Fondo 
Monetario Internacional (IMF), a elogia Gobierno di Aruba pa e 
maneho financiero di pais Aruba, indicando cu e economia ta 
draai bon y e finansas tambe ta bay bon y a declara cu Aruba 
tin un desaroyo financiero positivo. 


Na luna di maart recien, e compania di rating Fitch Ratings 
a revisa nan mira riba Aruba, di stabiel pa positivo. Esaki ta 
un 'upgrade' cu sigur ta refleha e bon direccion di Aruba su 


economia y finansa publico. Fitch den su rapport 
cu ta obtenibel riba nan website, ta reconoce 
e trabounan y maneho serio y responsabel cu 
Gobierno di Aruba ta haci pa recobra tanto e 
credibilidad como e base fuerte financiero cu a 
tambalea durante e afianan di pandemia. 


Tambe, den luna di mei, Aruba a ricibi e bon noticia 
di e instituto Economisch Bureau Amsterdam (EBA) 
cu a evalua e leynan y protocolnan di supervision 
financiero di Aruba Corsou y Sint Maarten. E 
evaluacion a sali relativamente na fabor y positivo 
pa Aruba y tur ciudadano por lesa e rapport riba 
e pagina online di EBA, https://www.economisch- 


Y den e prome siman di e luna aki, Banco Central 
di Aruba a publica e ‘STATE OF THE ECONOMY 2023”. Den e 
publicacion aki Banco Central ta evalua e desaroyonan di pais 
Aruba durante aña 2023 y a duna conclusionnan sumamente 
positivo pa Aruba. Entre otro, Banco Central ta incica cu den 
aña 2023 Aruba su economia a crece cu 5.2% mas cu aña 
2022 y inflacion na Aruba a baha di 5.6% den 2022 pa 3.4% 
den 2023. 


“Esakinan ta bon noticianan pa Aruba. 10 aña pasa Aruba tabata 
pasando den e peor momentonan financiero, cu a conduci 
na e KB riba ex premier Mike Eman. Awo, 10 aña despues, 
Banco Central a publica un rapport cu hopi elogio pa Aruba 
su maneho. Ainda nos no ta unda nos mester ta despues di 
e maneho financiero devastador di e gobierno anterior di otro 
asignatura y e pandemia devastador cu tawata un di e retonan 
mas grandi. Pero nos Gobierno ta logrando un progreso pa 
Aruba. Locual cu nos Gobierno, Gabinete Wever-Croes ta 
haciendo ta muestra cu nos tin e curashi pa haci loke mester pa 
crea confiansa y stabilidad pa asina por crea oportunidadnan 
di progreso y prosperidad pa tur ciudadano di nos pais. Aruba 
ta den desaroyo”, Prome Minister a enfatisa. MN 

Prome Minister Evelyn Wever-Croes: 
En conexion cu e CKV dag di Maria College 


INCULCA E BALOR Y IMPORTANCIA DI ARTE 
DEN NOS HOBENNAN DI TREMPAN TA DI GRAN 
BENEFICIO PA NAN FUTURO 


DLI 


Y NAPAnda 


—: yN 
Diamars mainta, Prome Minister Evelyn Wever-Croes tawata 
presente na Cas di Cultura na unda cu Maria College MAVO a 
organisa e Culturele Kunstzinnige Vorming Dag (CKV). E tema 
di e aña aki ta "briya hunto" na unda e klasnan 1,2, y 3 ta pasa 
nan toets pa CKV, eherciendo un bunita baile. 


Tambe, durante e mainta aki e Cabesante di Maria College 
MAVO, señora Rosenstand a tuma oportunidad pa duna 
homenahe na 2 docente cu a cumpli 25 y 30 aña den servicio, 
gradiciendo cada un di nan pa nan esfuerso y dedicacion na 
futuro di nos hobennan, durante tur e añanan. 


Prome Minister a expresa cu e mainta aki tabata uno sumamente 
bunita pa wak e talento cu cada hoben ta eherce. E tipo di 
"toets" aki, no solamente ta yuda nan pa ta mas sigur di nan 
mes, sino ta duna nan e forsa pa por logra tur nan metanan 
den futuro. 

Prome Minister ta felicita cabesante di scol, señora 
Rosenstand, tur docente y alumno di Maria College cu un 
tremendo presentacion, y ta gradici e docentenan pa inculca e 
balor y importancia di arte den nos hobennan desde trempan, 
mirando cu esaki lo ta di gran beneficio pa nan den futuro. 
Prome Minister tambe ta gradici cada mayor cu tabata presente 
pa duna sosten na nan yiunan. "Boso apoyo incondicional ta di 
gran importancia pa e futuro di nos muchanan. Masha pabien 
cu e bunita mainta aki", Prome Minister a expresa. MN 

MINISTER 


Geoffrey Wever 


Merca ta e partner no-Europeo mas importante pa Reino 
Hulandes den e terenonan di loke ta relacion economico y 
seguridad. E relacion fuerte ta esencial pa e prosperidad di 
Reino Hulandes, y pa nos como isla Caribense cu ta depende 
fuertemente riba e economia Norte Americano. 


Rey Willem-Alexander y Reina Maxima lo bishita e estadonan 
mericano di Georgia y New York for di dialuna 10 te cu 13 di 
juni. Den Georgia nan lo bishita ciudad Atlanta y Savannah, y 
na New York nan lo bishita ciudad Albany y New York City. 


Parallel na e bishita di trabou di e pareha real, un delegacion 
di CEO di VNO-NCW lo forma parti di e viahe y lo tin un mision 
di RIVM y lo tene un mision comercial tambe. Durante e bishita 
na estado Georgia, e pareha real lo ser acompafia pa ministro 
Harbers y na estado New York pa ministro Schreinemacher. 
Minister Geoffrey Wever di Asunto Economico, Comunicacion 
y Desaroyo Sostenibel, hunto cu minister Cijntje di Desaroyo 
Economico di Corsou tambe lo forma parti den e bishita aki. 


E bishita aki ta subraya e relacion bilateral fuerte entre Reino 
Hulandes y Merca y e relacion economico importante cu e 
estadonan di Georgia y New York. Georgia na e momento 
aki ta di nuebe partner comercial mas grandi di Hulanda den 
Merca y ta desaroyando fuertemente. New York ta importante 
pa Hulanda, mescos cu California y Texas, ora cu ta yega na 


interes di comercio y inversion. 


Minister Geoffrey Wever lo ta presente durante e mision 
comercial na New York. "E viahe aki ta subraya e importancia 
di un bon relacion den Reino y ta muestra con e paisnan den 
Reino Hulandes por uni pa explora oportunidadnan economico. 
Mi ta sumamente agradecido y honra pa e invitacion pa por 
compafia Rey Willem- Alexander y Reina Màxima durante e 
mision aki y representa Aruba den e forma aki", minister Wever 
ta expresa. MN 

Presentation di SER: 


MINISTER GEOFFREY WEVER A RICIBI RAPPORT 
DI “EMPRESARIADO RESPONSABEL Y 
DURADERO PG RELA 


Dialuna ultimo Minister di Asuntonan 
Economico, Comunicacion y Desaroyo 
Sostenibel, sr. Geoffrey Wever, aricibie rapport 
“Verantwoord en duurzaam ondernemen op 
Aruba” di Sociaal- Economische Raad (SER) 


SER a enfoca riba e importancia pa stimula 
empresariado responsabel y duradero na 
Aruba mirando e rol fundamental cu esaki ta 
trece pa sigui crece y diversifica economia di 
Aruba. Den 2023 un total di 1539 compania 
nobo a registra, un aumento di 12.8% 
compara cu 2022. (1364) Esaki ta duna un 
indicacion cu e clima empresarial na Aruba ta 
uno positivo. 


I 


E retonan cu SER a identifica ta e centralisacion di informacion 
y haci esaki mas accesibel pa empresarionan. Fortifica aun 
mas e posiblidad di ricibi financiamento como tambe un 
mecanismo financiero alternativo manera “Venture capital”, 
"Business angels” y “crowdfunding” pa start ups. 


Ñ ly | 


Minister Geoffrey Wever ta gradici SER pa e conseho 
“Verantwoord en duurzaam ondernemen op Aruba”, un conseho 
cu Minister Wever lo uza pa amplia y mehora e maneho cu lo 
contribui pa sigui traha riba mehoracion di e clima empresarial 
na Aruba. “Importante ta pa nos como gobierno no laga e 
consehonan importante manera esunnan di SER den lachi 
pero uza nan pa traha maneho”, segun Minister Wever. 


MINISTER WEVER A RICIBI CONSEHO DI SER RIBA 
E LEY NOBO PA dc DI CONSUMIDOR 


E consumidor na Aruba falta proteccion 
legal y pa es motibo Minister Wever a 
anuncia algun luna pasa cu lo bin cu un 
ley pa percura cu e consumidor wordo 
proteha debidamente. Tambe cu lo agrega 
un mandato pa empodera Aruba Fair Trade 
Authority (AFTA)pa eherce esaki. Ta trata aki 
di e Landsverordening bestuursrechtelijke 
handhaving consumentenbescherming. 


Pa por logra e projecto aki, Minister 
Wever a acorda cu Hulanda pa agrega 
esaki na e Landspakket y asina a segura 
fondo adicional pa e ley pa proteccion di 
consumidor por bira un realidad pronto. 


Mirando e embergadura di e ley aki, Sociaal-Economische 
Raad (SER) a wordo puntra pa duna un conseho riba e 
concepto di ley. SER a prepara su conseho y a entrega esaki 
na Minister Wever pa awor e proceso di legislacion por wordo 
termina y asina pronto e ley di proteccion di consumidor por 


A JM 


bira un realidad. 


“E consumidor ta un actor sumamente importante den nos 
economia y lamentablemente pa hopi afia no a haya atencion. 
Awor cu e ley nobo e consumidor lo haya e proteccion huridico 
cu e merece”, segun Minister Wever. 


Diamars 11 Juni 2024 


MINISTER 


DURANTE UN CONFERENCIA DI PRENSA 
A LANSA LAND ARUBA ACADEMY PA E 
DOCENTENAN 


Dialuna ultimo, Minister Endy Croes a anuncia e lansamento 
di plataforma digital Land Aruba Academy pa e docentenan 
sigui profesionalisa nan mes. Manera ta conoci afia pasa, 
Departamento di Recurso Humano (DRH) a lansa Land Aruba 
Academy, unda cu e empleadonan publico tin acceso na e 
pagina portal cu ta brinda nan e hermentnan necesario pa 
mehora nan habilidadnan profesional y crecemento personal. 
Lamentablemente, e docentenan no tabatin acceso, door cu 
nan ta cay bou di un otro ley. 


Minister Endy Croes a indica cu el a ricibi varios peticion di 
diferente directiva di scol pa brinda e oportunidad aki na esnan 
cu ta traha den e veld di enseñansa. Despues di a negocia 
cu DRH, kende ta regla e parti aki pa e empleadonan publico 
a drenta den contacto cu Studytube di Hulanda. Durante e 
negociacionnan cu Studytube a logra pa firma un acuerdo, 
unda cu tur docente y e veld di ensefiansa den su totalidad 
ta haya acceso na Land Aruba Academy. E plataforma digital 
ta disponibel 24/7 y ta ofrece mas di 700 manera pa educa 
entre otro, curso, webinar, masterclass, video y articulo di 


conocemento. E materialnan ta den diferente idioma entre otro, 
Hulandes, Ingles y Papiamento. Land Aruba Academy ta brinda 
e cursistanan e flexibilidad di por studia riba nan propio tempo, 
estilo y interes pa por desaroya tanto den e area personal y 
profesional. Actualmente, tin un disponibilidad basta amplio di 
e topiconan relata na ensefiansa. Awor cu e veld di ensefiansa 
tambe ta forma parti di Land Aruba Academy, Studytube lo 
amplia mas topico di ensefiansa. 


E implementacion aki ta ser sosteni door di lider di e proyecto 
di Departamento di Ensefiansa (DEA) esta, Sra. Carol Swean, 
kende ta “digital designer” y tin un Master's Degree. Sra. Swaen 
lo ta e brug entre DEA y tur e directivanan di scol pa guia 
e proceso aki. Por ultimo, e mandatario di Ensefiansa ta pidi 
cooperacion di tur directiva di scol pa dentro di poco comparti 
e nomber, fam y e-mail di nan empleadonan pa asina nan por 
ricibi un invitacion pa registra y tin acceso na nan licencia y 
por haci uzo di tur e posiblidadnan cu Land Aruba Academy ta 
brinda nan. 

Minister Endy Croes: 


DESPUES DI 12 ANA, SELECCION MASCULINO 
DI ARUBA A HUNGA BEK NA CAS DEN 
CAMPEONATO DI FIFA WORLD CUP GUALIFIERS 


Diasabra, 8 di juni 2024, campeonato di FIFA World Cup 
Gualifiers a tuma luga den Compleho Deportivo Guillermo 
P. Trinidad na Dakota. Presente den e ocasion aki tabata Su 
Excelencia Gobernado di Aruba Alfonso Boekhoudt hunto cu 
Minister di Ensefiansa y Deporte Endy Croes, colega Minister 
di Ensefiansa, Ciencia, Cultura y Deporte di Corsou Sithree 
van Heydoorn, Minister Ruthmilda Larmonie di Corsou, Vice 
Prome Minister di Aruba Ursell Arends, Minister di Finansas 
y Cultura Xiomara Maduro, Minister di Turismo y Salubridad 
Dangui Oduber, Minister di Husticia y Asuntonan Social Rocco 
Tjon, Parlamentario Alvin Molina y Marco Berlis, director di 
Arubaanse Voetbal Bond (AVB) y demas invitadonan special. 


Tabatin un gran fanaticada den Compleho Deportivo Guillermo 
P. Trinidad. Alrededor di 3 mil hende a bin pa presencia e 
wega clasificatorio entre Aruba y Corsou. Despues di diesdos 
(12) afia, Seleccion Masculino di Aruba a hunga bek na 
cas. Manera ta conoci, Aruba no tabatin un stadion cualifica 
pa FIFA y CONCACAF. Pa e motibo aki, a renoba e stadion 
completamente pa cumpli cu e standardnan internacional. 
Despues di e wega di diasabra, e avancenan den stadion ta 
continua. Finalmente, e mandatario di Ensefiansa y Deporte 
a indica cu e tabata un tremendo hugada, unda Seleccion di 
Aruba a entrega cuerpo y alma riba veld. Den e di dos tempo, 
yegando final di e partido, Seleccion di Corsou a logra score 
Aruba 2-0. 


Minister Endy Croes ta felicita nos Seleccion Nacional cu a 
haci un gran trabou riba veld. Alabes, ta felicita Seleccion di 
Corsou cu a hiba e victoria. Minister Endy Croes ta indica cu 
e echo cu Seleccion di Aruba por a hunga bek na cas den un 
wega clasificatorio despues di tanto afia, ta un logro grandi pa 
Aruba y ta gradici Gabinete Wever-Croes Il, Fundacion Lotto 
pa Deporte (FLpD) y tur cu a haci esaki posibel. Pabien Aruba 
cu e gran logro aki. mg 

E clausura lo inicia 6 or di atardi na Joe Laveist Sport Park na San Nicolas 


E gran evento deportivo escolar ta yegando na su fin. Diasabra, 
15 di juni, e clausura di Weganan Escolar 2024 lo tuma luga 
den Joe Laveist Sport Park den e curason di San Nicolas. E 
gran clausura lo inicia 6 or di atardi cu show di baile di NTG & 
NLG dirigi pa Marisol Pefia y lo termina cu un tremendo wega 
di futbol di scol preparatorio. E anochi aki, e ekiponan di scol 
preparatorio lo enfrenta otro pa conkista e titulo di campeon. 
Na final di anochi, lo tin entregamento di premio na e scolnan 
cu mas a destaca durante e dos simannan di competencia di 
Weganan Escolar 2024. 


E afia aki 1300 alumno di 45 scol preperatorio, basico y 
secundario cu a cualifica ta competitiendo contra otro pa 
conkista e titulo maximo. E participantenan ta competiendo 
den diferente disciplina entre otro, beach tennis, volleyball, 
futbol, badminton, “kids athletics”, We Baile y We Mente. 
Minister Endy Croes y IBiSa ta invita e comunidad di Aruba 
pa bin presencia e final di futbol di scol preparatorio durante 
e gran clausura di Weganan Escolar 2024. Alabes, ta desea 
nos mucha- y hobennan hopi exito durante e competencianan 
deportivo di Weganan Escolar 2024. | 

Diahuebs anochi den un esfera festivo, a tuma luga entrega di 
diploma di e General Education Development (GED) program 
na e graduadonan di International School of Aruba. Minister 
Endy Croes tabata presente na e ocasion special aki. A inicia 
e ceremonia oficial cu e himno di Aruba canta pa Sra. Mirugia 
de Cuba, sigui pa discurso di director di International School 
of Aruba dr. Kelly Kramer. Minister di Enseñansa Endy Croes 
a duna un discurso felicitando e graduadonan y a haci entrega 
di diploma na e graduadonan. E aña aki GED tin un total di 29 
graduado, di cual 16 tabata presente pa ricibi nan diploma. 


E miho graduado di e GED program ta Sr. Liram Tromp y e 
“Impact Graduate” ta Sr. Vandel Warner. Manera ta conoci, 
mayoria estado di Merca y provincia di Canada ta ofrece 
programa GED, cual ta un alternativa pa e adultonan cu no 
por a finalisa scol secundario di e forma tradicional. Tambe 
e ta brinda oportunidad na hoben bou di 16 y 17 aña bou di 
cierto circunstancia. GED a desaroya originalmente na aña 
1942 como un alternativa util y viabel pa e militarnan cu a 
wordo manda den exterior pa lucha den guera prome cu nan 
a finalisa scol secundario. Desde e tempo ey, mas di 20 miyon 
persona a pasa e test durante mas di 75 aña di existencia di 
e programa. Desde aña 2017, International School of Aruba 
hunto cu Ministerio di Enseñansa di Aruba a inicia e programa 
GED cu exito, unda cu ta ofrece esnan cu no a termina scol 
secundario e alternativa pa finalis'e y haya un diploma. 


E diploma aki ta habri porta pa e studiantenan por sigui cu un 
estudio na un Junior College y/of College na Merca of Canada 
pa sigui desaroya nan mes. E mandatario di Enseñansa ta 
gradici International School of Aruba y e team cu ta organisa 
e programa GED y e mayornan pa sostene nan yiu durante e 
trayecto aki Por ultimo, e mandatario di Enseñansa ta felicita 
tur graduado cu nan logro. Alabes, ta desea nan hopi exito 
den futuro. “Mi ta orguyoso di boso nan”, Minister Endy Croes 
a finalisa. MN 

"Nos ta sumamente contento cu e logro aki" 


Señor Croes a expresa cu e momento 
aki ta uno hopi special, y cu CAP ta 
hopi entusiasma pa cuminsa e etapa 
nobo aki cu Andicuri Oil & Gas, pa loke 
ta exploracion, desaroyo y produccion 
di hidrocarburos den e area maritimo 
di Aruba. El a splica cu e team tras di 
Armstrong ta un team hopi conoci pa 
descubri y explora den areanan cu nan 
ta yama "frontiers areas", cu ta areanan 
no mucho conoci, y esaki ta permiti nos 
soña un poco, y duna nos e speransa di 
por logra haya algo. 


Cu e acuerdo firma, e trabounan por 
cuminsa. E compania lo cuminsa cu e 
exploracion, teniendo na cuenta cu e 
medio ambiente, y tur e normanan social, 
den colaboracion y bon comunicacion cu 
"stakeholders" local. Den e prome fase, 
Andicuri Oil & Gas lo cuminsa analisa 
mas data, cual lo por tin un duracion di 
maximo 2 afia. Unabes e analisis aki ta 
aden, lo por sigui pa e siguiente fase. Cu 
resultado positivo, Aruba lo drenta den e 
siguiente fase cu lo por dura un maximo 
di tres afia. 


| "E ta un momento hopi grandi, cu ta 


i tuma hopi inversion. No ta asina facil bo 
Señor Jeremy Croes, director di Compania Arubano di ta haya un compania cu ta dispuesto pa 


Petroleo a expresa, despues di e ceremonia di firmamento, CU pin inverti asina hopi di nan tempo y energia pa purba descubri 


e ta sumamente contento cu Gobierno di Aruba a yega na UN gas y/of petroleo na Aruba. Specialmente cu ya den pasado e 
contrato entre Compania Arubano di Petroleo (CAP) cu Andicuri compania Repsol a bin explora e areanan maritimo di Aruba, 


ES 

Minister di Finansa y Cultura 


2024 


ANA DI STABILIDAD Y PROSPERIDAD 


Gabinete Wever-Croes 


Arte di Muraya ta un expresion di creatividad sin limite cu 
ta transforma murayanan di San Nicolas den un galeria 
bibo cu ta conta historia, transmit emocion y tambe ta 
stimula e orguyo di un comunidad. 


